So'x: O'zbekistondan olisdagi O'zbekiston 
So'x ahli Prezident Shavkat Mirziyoyevga ishonadi. Biroq O'zbekiston rahbari eksklav uchun eng katta masala nima ekanini bilarmikan? Biladi va fuqarolar manfaati yo'lida kelishadi, deya umid qilmoqda aholi.
SO'X — So'x ular orasida eng kattasi. Qirg'iziston ichida. Bu respublika uchun anklav. 70-80 ming aholi uchun katta O'zbekiston tomon yagona yo'l bor. U qay ahvolda? Eksklav/anklavdagi bugungi sharoit, imkoniyatlar va tirikchilik qanday? So'xdan maxsus dasturimizning birinchi qismi shu haqda. Tumanga borish yoki undan chiqish uchun Botkent viloyatining Qadamjoy tumani orqali 70 kilometrcha yurasiz. So'xliklar tranzit yo'lovchi sifatida to'xtamay o'tishadi. Bu hududda oldin etnik nizolar chiqqani sabab odamlar biror joyda mashinadan tushib, noxush hollar yuzaga kelishini istamaydi. 2013-yilgacha Rishton orqali yurish mumkin edi. Qisqaroq va qulayroq yo'l edi. Lekin olti yil oldin hududda kuzatilgan etnik kelishmovchiliklar sabab bu yo'l berk. So'xliklar uning ochilishini istaydi. "Hozir vaziyat tinch. Qirg'iz-o'zbek bir-birini dushman deb bilmaydi. Xususan so'xliklar qirg'izlar bilan bor-keldi qiladi. Yo'l ochilsa, hammamiz xursand bo'lamiz", - deydi mahalliy faollardan biri "Amerika Ovozi" bilan suhbatda. Ikkinchi qismda So'x bo'ylab sayohat qilamiz. Odamlar Prezident Shavkat Mirziyoyevdan e'tibor uchun minnatdor. So'xliklar unga ishonadi. Biroq prezident eksklav uchun eng katta masala nima ekanini bilarmikan? Bilsa, biror yechimi bormi? Bu tuman ahlining og'ir dardi uning O'zbekistondan jismonan ajralib qolganida emas. Muammo So'xdan O'zbekistonga borib-kelish, tumanga kirib-chiqish qiyinligidir. Asosan tojiklar yashaydigan bu hudud aholisi qariyb 80 ming. O'zbekiston fuqarosi ekani bilan faxrlanmaydigan, davlat tilida gaplashmaydigan biror odamni uchratmadik. Odamlar, umuman olganda, turmushidan nolimaydi. So'x qashshoq hudud emas. Lekin dunyoga yopiq. "Biz ham O'zbekistonmiz", - deydi bir so'xlik. "Ochilsak, turizm gurkiragan bo'lar edi", - deya umida qiladi yana biri. "Hammasi yaxshi, lekin asosiy gap bu yerda yo'lda...", - deydi bir nuroniy. "Amerika Ovozi" So'x hokim o'rinbosari Ochaxon To'xtaboyeva, "Mahalla" jamg'armasi rasmiylari, mahalla kengashlari faollari, nuroniylar, So'x TV jurnalistlari va oddiy odamlar bilan muloqot qildi. Ularning hammasi asosiy masalada yakdil: So'xga kirib-chiqish osonlashsa, boshqa dolzarb muammolar birma-bir hal bo'ladi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.